《遣兴》
宋代·喻良能

山园近寒食，春事总芳菲。
风暖鹁鸪语，日长蝴蝶飞。
花光明醉眼，草色净尘衣。
自足家居乐，为生未觉非。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。